चैत्र २९, २०७३- ‘होस्टेल रिटन्र्स’ मा सहायक भूमिकामा देखिएकी एउटी सानी चुलबुले पात्र थिइन्, स्वस्तिमा खडका । छोटै भूमिकाबाट नोटिस हुने भाग्यमानी स्वस्तिमा यति बेला लिड रोलमा आफ्ना फयानका लागि ‘लभ लभ लभ’ कोसेलीका रूपमा लिएर आएकी छन् ।दीपेन्द्र के खनालको लेखन/निर्देशन ‘लभ लभ लभ’ मा स्वस्तिमा सुरज पाण्डेको अपोजिटमा छिन् । आमा शर्मिलाकै निर्माणको फिल्मबाट डेब्यु गरेका सुरजले यति बेला निर्माताको छोरो भएर ‘हिरो’ बनेको बजारी हल्ला सुन्नु परिरहेको छ । कस्तो लाग्दो हो ?
